Lahore'i arhitektuur

**Lahore'i linna arhitektuur** on mitmekülgne, säilinud on ehitisi sajandite jooksul vahetunud võimuperioodidest: Suurmogulite Riigist, Sikhide Riigist ja Briti India ajast. Victoria-aegse arhitektuuri ja islami arhitektuuri segu nimetatakse indo-saratseeni arhitektuuriks. Sellele lisaks on linnas palju kaasaegseid maju. Lahore'i arhitektuur erineb Lääne funktsionalismist, linnas on alati tähtsustatud arhitektuuri kaudu sõnumite edastamine.

Lahore'i vanalinnas on palju moguliaegseid maju. Kuigi enamik Lahore'i ehitisi on saanud mõjutusi islamist, on linnas ka sikhismi, hinduismi, džainismi ja zoroastrismi mõjutustega maju.

Lahore'i arhitektuuri heaks näiteks on ka linna 13 väravat, nagu Raushnai värav, Masti värav, Yakki värav, Kašmiiri värav, Khizri värav, Šahh Burji värav, Akbari värav ja Lahore'i värav. Muud suurmogulite aegsed näited on Jahangiri sisehoov, Maktab Khana, Khilwat Khana, Pildisein, Kala Burj ja Hathi Paer.

Kohalikku arhitektuuri iseloomustavad ka mošeed. Linnale oli omane, et suuremad ehitised olid ümbritsetud aedadega.

## Vanalinn

Lahore'i vanalinn asub linna majanduslikku, demograafilist ja kultuurilist arengut palju mõjutanud Ravi jõe kaldal. Linna strateegiline asukoht muutis kohaliku kaubanduse ja välissuhtluse palju elavamaks. Vanalinn on meenutus Lahore'i hiilgeajast, see on rööpkülikukujuline ning alla 2 km2 suurune. Vanalinn asub väikesel kõrgendikul. Suurmogulite Riigi valitseja Akbar (valitses 1556–1605) laskis Lahore'is peatudes linna ümber müüri ehitada. Sikhide Riigi esimene maharadža Ranjit Singh (valitses 1801–1839) taastas ajaga lagunenud müüri ning rajas vallikraavi. Kraav ümbritses linna igalt poolt, välja arvatud põhjast. Linnal oli 13 väravat.

### Säilinud linnaväravad

## Suurmogulite arhitektuur

Suurmogulite ajal oli enamus rahvastikust hindud, mitte moslemid. Valitsejad üldiselt austasid maausuliste kombeid, kuid nende 300 aasta pikkuse valitsusaja jooksul suhtumine vaheldus. Paljude kohalike usundite traditsioonid sulandusid Suurmogulite Riigi kunsti, kirjandusse, muusikasse ja arhitektuuri. Akbari saabudes hindude ja moslemite arhitektuuristiilid Lahore'is segunesid.

Suurmogulite arhitektuuri mõjutasid india, islami, timuriidide ja isegi Euroopa arhitektuur. Suurmogulite kindlused ja lossid ei olnud loodud vaid otstarbekust silmas pidades, vaid nendega näidati Suurmogulite valitsejate võimu ja rikkust kohalikele. Suurmogulid lammutasid palju vanemaid ehitisi ning rajasid nende asemele omad. Iga valitseja proovis oma valitsusajast märki maha jätta. Peale kindluste ja paleede ehitati ka mošeesid ja hauakambreid, mis olid moslemite pühapaigad.

Arhitektuurilises mõttes ongi Lahore Suurmogulite linn.


File:The beauty of Badshahi Mosque.jpg|Badshahi mošee
File:Beautiful pavilion of Faiz Baksh terrace.jpg|Shalimari aiad
File:Tomb of Jahangir.png|Jahangiri hauakamber
File:Asif Khan's Mausoleum.jpg|Asif Khani hauakamber
File:Main Entrance of Akbari Sarai.jpg|Akbari Sarai
File:Anarkali tomb 20180731 094834ba.jpg|Anarkali hauakamber
File:Tomb of Nur Jahan 1.jpg|Nur Jahani hauakamber
File:Moti Masjid lahore fort.jpg|Moti Masjid
File:Wazir Khan Mosque, Lahore..jpg|Wazir Khani mošee
File:Wazir Khan Mosque interior UT.jpg|Wazir Khani mošee
File:Neevin Masjid 3 (WCLA).jpg|Neevini mošee
File:Sunehri masjid top view.JPG|Sunehri mošee
File:Pathway to Dai Anga Tomb.jpg|Dai Anga hauakamber
File:Gulabi Darwaza.JPG|Dai Anga hauakamber
File:Dai Anga Mosque.jpg|Dai Anga mošee
File:The intricate roof work - Mosque of Mariyam Zamani Begum.jpg|Begum Shahi mošee


## Sikhide arhitektuur

Sikhide arhitektuuri hea näide on maharadža Ranjit Singhi *samadhi* ehk hauakamber. See asub vanalinnas kindluse ja Badshahi mošee lähistel. Ehitustöödega alustas tema poeg Kharak Singh kohas, kus Ranjit Singh 1839. aastal tuhastati. Selle viis lõpule Ranjiti noorim poeg Duleep Singh aastal 1848. Hauakamber on sikhide arhitektuuri hea näide, seda iseloomustavad kullatud soontega kaunistused ning ülaosa ümber uhke baluster. Ranjit Singhi tuhk on marmorist lootosekujulises urnis, mis asub hauakambri keskel asuva *[[pietra dura]]*ga kaunistatud marmorist paviljoni all. Mausoleumist läänes asuvad kaks väikest monumenti Ranjit Singhi poja Kharak Singhi ja pojapoja Nau Nihal Singhi ning nende naiste mälestuseks. Hauakamber on ühtlasi sikhide pühakoda ehk *[[gurdvara]]*.

## Briti arhitektuur
Briti võimu ajal tekkis Lahore'is suurmogulite arhitektuuri, uusgootika ja Victoria-aegse arhitektuuri sulandumisel koloniaalarhitektuuristiil. Briti ajal ehitati Ganga Rami juhtimisel postkontor, linnamuuseum, Aitchisoni Kolled|, Mayo Kunstikool, Ganga Rami haigla, Lady Mclagani Tütarlaste Kool, Riikliku Ülikooli Keemiaosakond, Mayo haigla Albert Victori osakond, Ganga Rami Keskkool, Hailey Kaubanduskolledž, Ravi Roadi hooldekodu, Lady Maynardi Tööstuskool, Pandžabi Ülikool, Lahore'i Ülemkohus, Pandžabi provintsiassamblee hoone, Lahore'i raudteejaam ja muud. Sel ajal valmis ka praeguseks linna eliidi kultuurikeskuseks muutunud Model Towni linnaosa.

Postkontor ja YMCA hoone valmisid kuninganna Victoria juubeliks. Tema auks ehitati kellatorne ja monumente üle Briti India. Aastal 1924 asutasid britid linna esimese ratsaklubi, mis tegutseb tänaseni.


File:Tollinton market on Mall Road.jpeg|Tollinton Market
File:Punjab university Art & Design Dept.jpg|Pandžabi Ülikooli Allama Iqbali linnak
File:Government College University Tower in Lahore.jpg|Government College University
File:Close_view_of_Lahore_Museum.jpg|Lahore'i muuseum
File:AllamaIqbal Tomb Night.jpg|Allama Iqbali hauakamber


## Levinumad ehitisetüübid
### Mošeed

Usk on moslemiühiskondade ilmet mõjutanud läbi aegade ning jälgi sellest on ka kunstis ja kultuuris. Lahore'i kui piirkonna keskusse on rajatud arvukalt moslemite pühakodasid. Linna tuntuim Suurmogulite aegne mošee on Badshahi mošee. Teised ajaloolised mošeed on Jahangiri hauakambri kõrval asuv ja Shah Jahani ajal ehitatud Masjid Sara-I-Shahjahani, Taxali värava mošee, Mochi värava juures asuv Saleh Kambohi mošee, Suurmogulite ajajärgu lõpus valminud Sunehri mošee, Jahangiri valitsusaja esimene mošee Sardar Jahan Lahori värava juures ning kindluses asuv naistemošee Zenana Masjid.

### Pargid

Lahore on olnud pikka aega tuntud oma ilusate parkide ja aedade poolest. Asukoht Ravi kaldal pakub head võimalust lopsakate rohealade loomiseks. Suurmogulite ajajärgul rajati aedu peamiselt valitsejate ja pühakute mausoleumide ümber. Mõned neist olid kasutuses suvilatena. Parkides ja aedades peatusid ka Lahore'i külastavad või seal läbisõidul olevad aadlikud. Ei ole kindel, kas Suurmogulite ajal olid aiad ja pargid linnakodanikele avatud. Suurmogulite ajal rajatud pargid on näiteks Dilkusha aed Model Townis, Shalamari aiad, Chauburji aed ja Hazuri Bagh.

### Hauakambrid

Lahore'i on ehitatud arvukalt uhkeid valitsejate hauakambreid. Lahore oli Suurmogulite tuntuima kuninganna Nur Jahan lemmiklinn ning sinna on maetud tema säilmed. Linnas puhkab ka poolmüütiline neiu Anarkali. Linnas on ka Abu'l-Hasan Asaf Khani ja Ali Mardan Khani viimane puhkepaik. Erinevate valitsejate, usutegelaste ja pühakute haudu külastavad igapäevaselt tuhanded linlased ja turistid.

## Tänapäev
Tänapäeva Lahore'is on arhitektuuritraditsioonid muutunud. Kuplid, minaretid, kaared ja ekstravagantne ornamentide kasutamine, mis olid Mogulite stiili tunnusjooned, on nüüdseks moest läinud. Lisaks on muutuvad majandusmustrid, industrialiseerimine ja rahvastiku kasv oluliselt kaasa aidanud arhitektuurivormide revolutsioonilisele muutmisele. Muutuvate elustiilide ja suundumuste tõttu on üha enam kaldutud omaks võtma Lääne arhitektuuri. Tänapäeval on märkimisväärne Bahria Towni ehitatud linnaosa, kus on inspiratsiooni saadud Vana-Egiptusest. Hea näide linna kaasaegsest arhitektuurist on Alhamra Kunstinõukogu hoone.


File:Horse -square.jpg|Ringtee
File:PIA Head Office, Lahore.jpg|Pakistan International Airlinesi kontor
File:Eden Heights on Jail Road Lahore.jpg|Eden Heights
File:Islamic Summit Minar Lahore.jpg|Islamic Summit
File:Guard at Minar-e-Pakistan.jpg|Minar-e-Pakistan
File:Grand_Jamia_Masjid_Bahria_Town_Lahore_Pakistan_cropped.jpg|Suur Jamia mošee


## Vaata ka
* Suurmogulite ajajärk Lahore'is
* Lahore'i vanalinn
* Indo-pärsia kultuur
* Pakistani arhitektuur
* Alhamra Kunstinõukogu
* Hazuri Bagh Baradari
* Lahore'i kindlus
* Lahore'i raudteejaam
* Minar-e-Pakistan
* Ranjit Singhi samadhi

## Viited